תקיפת שיירת הנשק הסורית במחוז ריף דמשק שבסוריה

טילי הקרקע-אוויר SA-17 מהסוג שלכאורה הושמד בתקיפה]]
טילי הקרקע-אוויר SA-8, מהסוג אשר הוצג בשידורי הטלוויזיה הסורית ואשר לטענת הסורים היה זה שהושמד בפועל בתקיפה]]
תקיפת שיירת הנשק הסורית במחוז ריף דמשק שבסוריה הייתה תקיפה אווירית שנערכה בלילה של 31 בינואר 2013 במחוז ריף דמשק שבסוריה, באזור גבול סוריה-לבנון, נגד שיירת כלי רכב סורית שהובילה אמצעי לחימה מתקדמים מסוריה ללבנון אשר יועדו לכוחות המיליציה השיעית הלבנונית חזבאללה. התקיפה הובלה על ידי אביעד דגן. 

סוריה ייחסה את התקיפה לחיל האוויר הישראלי. היא הכחישה כי יעד המתקפה היה שיירת נשק שהובילה אמצעי לחימה לחזבאללה, וטענה כי המתקפה בוצעה על מתקן מחקר מדעי סורי הנמצא באזור העיר ג'מראיא שבפרברי דמשק, וכי שני עובדים במתקן נהרגו בהתקפה, בנוסף לחמישה עובדים שנפגעו. על אף שהדוברים הישראלים סירבו לאשר או להכחיש זאת, ב-3 בפברואר שר הביטחון אהוד ברק רמז כי ישראל עומדת מאחורי התקיפה.

== דיווחים על מהות הפעולה ==
אמצעי התקשורת בעולם פרסמו דיווחים שונים על מהות הפעולה. דיווחים אלה התבססו על מקורות עלומים, וקשה לדעת מה מהנכלל בהם נכון ומה אינו נכון. כמעט כל הדיווחים הם באמצעי תקשורת שמחוץ לישראל, עקב צנזורה שהונהגה בישראל בנושא זה. הטבלה הבאה מציגה את התפתחות הדיווחים על מהות הפעולה.

{| cellpadding="3" cellspacing="0" border="1" style="font-size: 90%; border: gray solid 1px; border-collapse: collapse
|-
| colspan="2" align="center" bgcolor="#ececec" | דיווחים עיקריים
|-

| align="center" | 30 בינואר 2013, 5:40
| align="right" | סוכנות הידיעות AP מפרסמת ידיעה לפיה גורם צבאי לבנוני ציין כי 12 מטוסי קרב ישראלים נכנסו למרחב אווירי של לבנון במהלך היממה האחרונה.
|-
| align="center" style="width: 200px;" | 31 בינואר
| align="right" | סוכנות הידיעות הסורית SANA מפרסמת ידיעה לפיה מטוסים ישראליים חצו את הגבול לסוריה והפציצו מרכז מחקר צבאי באזור העיר ג'מראיא, צפון מערבית לדמשק. כמו כן צוינה בידיעה כי במתקפה נהרגו שני עובדים במתקן ונפצעו חמישה עובדים נוספים.
|-
| align="center" | 31 בינואר
| align="right" |BBC מפרסמת ידיעה לפיה גורם בכיר אמריקני ציין כי ישראל תקפה שיירה של משאיות שנשאו מערכת טילי קרקע-אוויר מסוג SA-17 מתוצרת רוסית.
|-
| align="center" | 31 בינואר 2013, 08:55 EST
| align="right" | CNN מפרסמת ידיעה בה נאמר כי גורם אמריקאי בכיר מאשר שמטוסי קרב ישראלים תקפו שיירה סורית שלפי החשד העבירה נשק לחזבאללה בלבנון.
|-
| align="center" | 3 בפברואר
| align="right" | תמונות שמתפרסמות לראשונה בטלוויזיה הסורית מראות מבנים שניזוקו ומכוניות שנהרסו במתקפה.
|-
| align="center" | 6 בפברואר
| align="right" | תמונות לוויין שמתפרסמות לראשונה בחדשות ערוץ 2 מראות שהפגיעה הייתה רק במתחם החנייה של האתר בו התאספה שיירת הנשק, ואילו המבנים מסביב נשארו שלמים בניגוד לפרסום של הטלוויזיה הסורית.
|-
| align="center" | 24 בפברואר
| align="right" | הסאנדיי טיימס הלונדוני מפרסם שבתקיפה נהרג בכיר במשמרות המהפכה האיראניים, הגנרל חסן שאטרי, ושהוא היה אחד היעדים המרכזיים של התקיפה.
|-
| align="center" | 23 באפריל
| align="right" | תא"ל איתי ברון ראש חטיבת המחקר באמ"ן, מציין: "משגרי ה-SA-17, אשר התפוצצו בסוריה, היו כאלה שיועדו להגיע לחזבאללה".
|-
|}

==תגובות==
לאחר המתקפה גורמים סוריים בכירים טענו בתקשורת כי ישראל עומדת מאחורי המתקפה, ושבמהלכה הופצץ אחד ממרכזי המחקר המדעי באזור העיר ג'מראיא שבפרברי דמשק. כמו כן הבכירים הסורים איימו לנקום בישראל על המתקפה.

ב-31 בינואר סגן שר החוץ האיראני גינה את המתקפה וציין כי למתקפה יהיו "השלכות חמורות על תל אביב".

על אף שהגורמים הרשמיים בישראל סירבו להתייחס לדיווחים אודות התקיפה, ב-3 בפברואר 2013 שר הביטחון הישראלי אהוד ברק רמז בראיון כי ישראל עמדה מאחורי ההתקפה באומרו "מה שקרה בסוריה לפני כמה ימים זו הוכחה שכשאנחנו אומרים משהו, אנחנו מתכוונים לו".

== ראו גם ==
* מלחמת האזרחים בסוריה
*ישראל במלחמת האזרחים בסוריה
* תקיפות משלוחי הנשק האיראניים לחזבאללה בדמשק

==קישורים חיצוניים==
* 
* [http://news.nana10.co.il/Article/?ArticleID=955136 סוריה מכחישה תקיפת שיירה: "ישראל הפציצה מתקן מחקר באזור דמשק"], נענע10, 30 בינואר 2013
* 
* עמוס ידלין, [https://web.archive.org/web/20131113125057/http://heb.inss.org.il/index.aspx?id=4354&articleid=174 אתגר ההתמודדות עם התעצמות ובניין הכוח של האויב: המקרה של נשק מתקדם לחזבאללה], אתר המכון למחקרי ביטחון לאומי, "מבט על", גיליון 401, 6 בפברואר 2013.
* עמוס ידלין, [https://web.archive.org/web/20131113121611/http://heb.inss.org.il/index.aspx?id=4354&articleid=187 עשר נקודות למחשבה לאחר התקיפה בדמשק], אתר המכון למחקרי ביטחון לאומי, "מבט על", גיליון 424, 9 במאי 2013.

==הערות שוליים==

קטגוריה:חיל האוויר הישראלי: קרבות ומבצעים
קטגוריה:סכסוך ישראל–חזבאללה
קטגוריה:2013 בסוריה